Päästeamet 21.06.2024 nr 7-1/29-41

**Piirilinna detailplaneering**

**kooskõlastamiseks ja arvamuse esitamiseks**

Tulenevalt planeerimisseaduse § 85 esitame Teile Piirilinna (katastritunnus 60002:003:0055) detailplaneeringu kooskõlastamiseks ja arvamuse esitamiseks.

Detailplaneeringu eesmärk on kaubandushoone ja seda teenindavate infrastruktuuride rajamine ning kinnistu sihtotstarbe muutmine. Planeeringuala suurus on ligikaudu 11 592 m2. Piirilinna katastriüksuse sihtostarve on maatulundusmaa. Detailplaneering on üldplaneeringut muutev.

Detailplaneeringu eelnõu avalik arutelu toimus 24.04.2024, kus jäi arvestamata kergliiklustee asukoha ettepanek, sest kergliiklustee planeerimine teisele poole (elamute poolsele küljele) ei ole ilma riigiteed oluliselt rekonstrueerimata ja krundi piire muutmata võimalik. Detailplaneeringu lahenduse kohaselt on kergliiklustee planeeritud Piirilinna kinnistu poolsele küljele.

Piirilinna detailplaneeringu materjalidega on võimalik tutvuda Mulgi valla kodulehel: <https://mulgivald.ee/piirilinna> ja kirja lisas.

Palume Teie kooskõlastus või arvamus esitada hiljemalt 19. juuliks 2024. Kui nimetatud tähtajaks kooskõlastust/arvamust ei ole esitatud, siis arvestame planeerimisseaduse § 85 lõike 2 kohaselt detailplaneeringu eelnõu koos KSH eelhinnanguga Teie poolt vaikimisi kooskõlastatuks.

(allkirjastatud digitaalselt)

Imre Jugomäe

Vallavanem

Lisa: Piirilinna DP materjalid